تونیس، موستقیل نامیزد آنایاسا پروفسورو قیس سعید و مئدیا مودیری نبیل القروی آراسیندا گئرچکلشه‌جک جمهورباشقانی سئچیمین ایکینجی تورو اوچون صاندیق باشینا گئتدی.
اؤلکه‌ده 7 میلیون‌دان چوخ سئچیجی سس وئرمه پروسه‌سی یئرلی واختلا 08.00ده باشلادی. تونیس ایچینده صاندیق‌لار، یئرلی واختلا 18.00ده باغ‌لانا‌جاق.
بیرینجی تورو ایلک سیرادا تاماملایان و سونرا دا دیگر نامیزدلرین دستگینی آلان قیس سعید، کارتاجا جمهوزر باشقانلیغی سارایی یولوندا فاووریت آد اولا‌راق گؤستریلیر.
دیگر نامیزد مئدیا مودیری نبیل القروی
عنعنوی سیاستین خاریجین‌دن گلن مئدیا مودیری نبیل القروی، بیرینجی توردا یوزده 5.8  سس آلا‌راق ایکینجی تورا قالمیشدی. "یاسادیشی، وئرگی قاچیرما و قارا پول آغلاما" جینایت‌لرین‌دن 23 آوقوستدا حبس اولونان نبیل القروی، چرشنبه گونو سربست قالمیشدی.
قروی‌نین رهبرلیک ائتدیگی تونیس‌ین قلبی پارتیسی، 6 اوکتوبردا گئرچک‌لشن عمومی‌لیکده سئچیمده 217 صندلیک پارلامنتده 38 میللت وکی‌لی ایله ایکینجی سیرادا یئر آلمیشدی.
سربست قالماسینا باخمایا‌راق قروی حاقین‌داکی اتهام‌لار هله کی، دوشمه‌دی.
اؤلکه‌ده 15 سپتامبردا کئچیریلن جمهورباشقالیق سئچیمی‌نین ایلک تورونا قاتیلیم نیسبتی یوزده 49 اولا‌راق آچیقلانمیشدی
